უნივერსიტეტის ღონისძიებების პორტალი

OeAD -საინფორმაციო შეხვედრა
2013-05-08 17:02 (Asia/Dubai)
ილიაუნის ავსტრიული კულტურის ცენტრი გიწვევთ საინფორმაციო შეხვედრაზე.
ვენის უნივერსიტეტის მაგისტრანტი საბინე გულდენშუ წარმოგიდგენთ OeAD- ავსტრიის გაცვლით სამსახურს და ისაუბრებს საქართველოსთვის განსაზღვრული ავსტრიული სტიპენდიების შესახებ.
დასასრულს მომხსენებელი უპასუხებს დამსწრეთა შეკითხვებს.
შეხვედრა გაიმართება 2013 წლის 11 მაისს, შაბათს, 15.00 სთ. ილიას სახელმწიფო უნივერსიტეტის ავსტრიულ ბიბლიოთეკაში, ჩოლოყაშვილის გამზ. 3/5, ილიას სახელმწიფო უნივერსიტეტი, H-104.

საქართველო-ევროკავშირის სავაჭრო ურთიერთობები
2013-05-08 13:47
საქართველოში ევროკავშირის წარმომადგენლობის ატაშე ეკონომიკის და ვაჭრობის საკითხებში ვირჟინ კოსული 10 მაისს 19:00 საათზე ,,ფორბსის” კლუბში (E406 აუდიტორია) წაიკითხავს მოხსენებას თემაზე:
„საქართველო-ევროკავშირის სავაჭრო ურთიერთობები: არსებული მდგომარეობა და სამომავლო პერსპექტივები“
პრეზენტაციის შემდეგ შეხვედრა გაგრძელდება კითხვა-პასუხის და დისკუსიის ფორმატში. დასწრება თავისუფალია.

უნიკინო 17 მაისს: ”იესო ქრისტე-სუპერვარსკვლავი”
2013-05-08 12:34
პარასკევს, 17 მაისს, 18:00 საათზე ,ილიას სახელმწიფო უნივერსიტეტის A კორპუსში,101-ე აუდიტორიაში, უნიკინოში ნაჩვენები იქნება ნორმან ჯუისონის ფილმი, ”იესო ქრისტე-სუპერვარსკვლავი” (1973). მონაწილეობენ: ჯოშ მოსტელი, თედ ნილი, კარლ ანდერსონი, ივონ ელიმანი, ბერი დენენი და სხვები.
თარგმანი: გიორგი ჩიკვაიძე

ურთიერთთანამშრომლობის მემორანდუმი
2013-04-30 11:51
მიმდინარე წლის 30 აპრილს ხელი მოეწერება ილიას სახელმწიფო უნივერსიტეტსა და თბილისის საქალაქო სასამართლოს შორის ურთიერთთანამშრომლობის მემორანდუმს.
მემორანდუმის მიზანია კვალიფიციური იურიდიული განათლების განვითარების ხელშეწყობა.
მემორანდუმის ფარგლებში თბილისის საქალაქო სასამართლოს ბაზაზე, თბილისის საქალაქო სასამართლოს თანადგომით, განხორციელდება ლექცია-სემინარები ილიას სახელმწიფო უნივერსიტეტის სამართლის სკოლის სტუდენტებისათვის. ურთიერთთანამშრომლობისას სტუდენტები გაეცნობიან სასამართლო სისტემას, მოხდება მათი ინფორმირება მოქმედი კანონმდებლობის და მათთვის საინტერესო სამართლებრივი საკითხების თაობაზე. საშუალება მიეცემათ კვირაში ერთხელ მაინც დაესწრონ თბილისის საქალაქო სასამართლოში მიმდინარე პროცესებს. ჩატარდება სტუდენტური ოლიმპიადა და გაიმართება იმიტირებული სასამართლო პროცესები. განხორციელდება სამართლის სკოლაში მოქმედი სამართლის საბაკალავრო პროგრამის ფარგლებში შერჩეული სტუდენტებისათვის პრაქტიკული უნარ-ჩვევების გამომუშავებაში მონაწილეობა, ასევე დაიგეგმება და განხორციელდება სხვა ღონისძიებები, რომლებიც ხელს შეუწყობს წინამდებარე მემორანდუმის მიზანსა და ამოცანებს.
მემორანდუმის ფარგლებში თბილისის საქალაქო სასამართლო განახორციელებს ასევე ყოველსემესტრულ ლექცია სემინარებს თემებზე:
• სასამართლო ხელისუფლება – მოკლე ისტორიული ექსკურსი, სასამართლო ინსტანციები;
• სასამართლო ხელისუფლება- არსებული მდგომარეობა;
• სასამართლო ხელისუფლება – განხორციელებული და მიმდინარე რეფორმები;
• სასამართლოს ხელისუფლების არსი და მიზნები;
• არასრულწლოვანთა მიერ ჩადენილი დანაშაული, კანონმდებლობის მიდგომა და თავისებურებები მათ მიმართ;
• საქართველოს კონსტიტუცია;
• სახელმწიფო და სამართალი.
სასამართლოს სტუდენტებისთვის მოაწყობს ექსკურსიას სასამართლოს შენობაში ორგანიზებას გაუწევს სტუდენტების დასწრებას სასამართლო პროცესებზე;
მონაწილეობას მიიღებს სტუდენტთათვის პრაქტიკის ფარგლებში პრაქტიკული უნარ-ჩვევების გამომუშავებასა და მათი შეფასების პროცესში;
ორგანიზებას გაუწევს სტუდენტურ სამართლებრივ ოლიმპიადას, იმიტირებულ სასამართლო პროცესებს;
სამშაბათს, 30 აპრილს ა101 აუდიტორიაში 16:00-ზე ხელი მოეწერება ამ მემორანდუმს, ხელმოწერის დასრულების შემდგომ, საქალაქო სასამართლოს თავმჯდომარე, ბატონი მამუკა ახვლედიანი სტუდენტებს წაუკითხავს საჯარო ლექციას.
დასწრება თავისუფალია.

მემორანდუმი კავკასიის ადვოკატთა სკოლასთან
2013-04-30 11:49
მიმდინარე წლის 30 აპრილს 15:00 საათზე, ხელი მოეწერება ილიას სახელმწიფო უნივერსიტეტსა და კავკასიის ადვოკატთა სკოლას შორის ურთიერთთანამშრომლობის მემორანდუმს.
მემორანდუმის მიზანია კვალიფიციური იურიდიული განათლების განვითარების ხელშეწყობა და პროფესიული განვითარებისა და განგრძობადი იურიდიული განათლების განვითარების ხელშეწყობა.
კავკასიის ადვოკატთა სკოლის წევრები აქტიურად ჩაერთვებიან სამართლის სკოლაში მიმდინარე და სამომავლო სწავლების პროცესში. დაიგეგმება და განხორციელდება მრავალი საჯარო შეხვედრა, სტუდენტებისთვის აქტუალურ თემებზე და მრავალი საინტერსო და სასარგებლო საერთო პროექტი.
ურთიერთთანამშრომლობის მემორანდუმის ფარგლებში კავკასიის ადვოკატთა სკოლის მსმენელებს შეეძლებათ ისარგებლონ უნივერსიტეტის ბიბლიოთეკაში არსებული რესურსებით.

საჯარო ლექცია მერაბ მამარდაშვილის შესახებ
2013-04-25 14:01
7 მაისს, 19.00 საათზე ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) ჰოლანდიის რედბაუნდის უნივერსიტეტის ფილოსოფიის პროფესორი და დოქტორი ევერტ ვან დერ ცვეერდე წაიკითხავს საჯარო ლექციას მერაბ მამარდაშვილის შესახებ – ”ფილოსოფია ქმედებაში: მამარდაშვილის ფილოსოფოსობის სოციო-პოლიტიკური რელევანტობა”.

ლინგვისტურ კვლევათა ცენტრის პრეზენტაცია
2013-04-19 17:13
ოთხშაბათს, 24 აპრილს, 18:00 სთ. ლიგამუსში (ი. ჭავჭავაძის გამზ. 32) გაიმართება ილიას სახელმწიფო უნივერსიტეტის ლინგვისტურ კვლევათა ცენტრის პროექტის შუალედური შედეგებს: “მეცხრამეტე საუკუნის უცნობი საქართველო: რუსიფიკაცია და დაკარგული საისტორიო მეხსიერება” პრეზენტაცია, რომელსაც ნინო დობორჯგინიძე წარმოადგენს.

ცეკვის საერთაშორისო დღე
2013-04-19 16:31
თეატრის საერთაშორისო ინსტიტუტი (ITI) არის მსოფლიო ორგანიზაცია საშემსრულებლო ხელოვნებაში, რომელიც ყოველი წლის 21 აპრილს ცეკვის საერთაშორისო დღეს აღნიშნავს.
ცეკვის საერთაშორისო დღეს ვრცელდება გზავნილი, რომლის წლევანდელი ავტორიც ტაივანის „ქლაუდ გეიტის“ ცეკვის თეატრის დამაარსებელი და სამხატვრო ხელმძღვანელი ლინ ჰვაი-მინი გახლავთ.
აღნიშნულ დღესთან დაკავშირებით, 22 აპრილს, 18:00 საათზე, ილიაუნის წიგნის მაღაზია „ლიგამუსში“, ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტი აწყობს ჩვენებას, რომლის ფარგლებშიც მაყურებელი გაეცნობა გზავნილის ქართულ ენაზე თარგმნილ ტექსტს და ნახავს მისი ავტორის – ლინ ჰვაი-მინის ნამუშევარს, სახელწოდებით „Songs Of The Wanderers“ (ხანგრძლივობა 60 წთ.).
აღსანიშნავია, რომ ტაივანელი ქორეოგრაფის წარმოდგენაში გამოყენებულია ქართული ხალხური სიმღერების ცნობილი ნიმუშები (ანსამბლ „რუსთავის შესრულებით“).
დასწრება თავისუფალია!

უნიკინო 26 აპრილს: ”თორმეტი მაიმუნი”
2013-04-18 16:55
პარასკევს, 26 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ტერი გილიამის ფილმი, ”თორმეტი მაიმუნი” (1995). მონაწილეობენ: ბრიუს ვილისი, ბრედ პიტი, ჯოსეფ მელიტო, ჯონ სედა, მაიკლ ჩენსი და სხვები.
თარგმანი: მარიამ ჯაიანი

საგრანტო კონკურსების პრეზენტაცია
2013-04-18 10:18
გაცნონებთ, რომ სსიპ შოთა რუსთავლის ეროვნულმა სამეცნიერო ფონდმა გამოაცხადა ”გამოყენებითი კვლევებისთვის სახელმწიფო სამეცნიერო გრანტების”, ”ფუნდამენტური კვლევებისთვის სახელმწიფო სამეცნიერო გრანტების” და “უცხოეთში მოღვაწე თანამემამულეთა მონაწილეობით ერთობლივი კვლევებისთვის სახელმწიფო გრანტის” კონკურსები.
აღნიშნული საგრანტო კონკურსების შესახებ მეცნიერთათვის ინფორმაციის მიწოდებისა და კონკურსის პირობების გაცნობის მიზნით ფონდის წარმომადგენლები გეგმავენ საკონსულტაციო სემინარის ჩატარებას თბილისის ილიას სახელმწიფო უნივერსიტეტში ა/წ 18 აპრილს, 15:00 საათზე,
მისამართი: A კორპუსი, 101-ე აუდიტორია (ი. ჭავჭავაძის გამზ.32)

ჯეიმს ლ. ტორსონის ლექცია
2013-04-17 17:45
25 აპრილს, 17:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” გაიმართება ნიუ-მექსიკოს უნივერსიტეტის დოქტორის, ჯეიმს ლ. ტორსონის ლექცია და დისკუსია, რომელიც შეეხება კურტ ვონეგუტის ”სასაკლაო” – ნაწარმოებს და ნოდარ დუმბაძის „მე, ბებია, ილიკო და ილარიონი“ განხილვას.
დოქტორმა ტორსონმა ბაკალავრის ხარისხი ნებრასკის უნივერსიტეტში მიიღო მათემატიკის ფაკულტეტზე, ამავე უნივერსიტეტში 1961 წელს დაეუფლა მაგისტრის ხარისხს, ინგლისური და ამერიკული ლიტერატურის განხრით. დოქტორის ხარისხი კი 1966 წელს კორნელის უნივერსიტეტში მიიღო იმავე ინგლისური და ამერიკული ლიტერატურის განხრით.
რაც შეეხება დოქტორის პროფესიულ გამოცდილებას, ის ასოცირებული პროფესორის, პროფესორის და ემერიტუსის წოდებას ნიუ-მექსიკოს უნივერსიტეტში დაეუფლა. იგი დღემდე ამ უნივერსიტეტში მოღვაწეობს როგორც ინგლისური და ამერიკული ლიტერატურის ემერიტუსი პროფესორი. იგი ასევე მოწვეული პროფესორის სტატუსით ლექციებს კითხულობს მსოფლიოს რამდენიმე წამყვან უნივერსიტეტში, ესენია: ჰეიდელბერგის უნივერსიტეტი, მინსკის სახელმწიფო ლინგვისტური უნივერსიტეტი, ბელარუსია, ნიუ-მექსიკოს უნივერსიტეტი, ალბუკერკე. იგი ავტორია 6 წიგნის და 18 სტატიის.

გაიღე სისხლი, გადაარჩინე სიცოცხლე
2013-04-16 11:48
25 აპრილს, 10:00 საათიდან ილიას სახელმწიფო უნივერსიტეტში (A კორპუსი, 102 – ე აუდიტორია, ი. ჭავჭავაძის გამზ. 32) ჩატარდება უანგარო დონორის აქცია. ამ აქციაში მონაწილეობით, თქვენ მოგეცემათ საშუალება უანგაროდ ჩააბაროთ სისხლი და ამით გამოხატოთ თანადგომა იმ ადამიანების მიმართ, რომელთაც დახმარება ესაჭიროება. ანალოგიურ აქციაში სისტემატიურად სხვადასხა სამთავრობო და კერძო ორგანიზაციები იღებენ მონაწილეობას, როგორიცაა: საქართველოს სახელმწიფო უნივერსიტეტი, საქართველოს სამედიცინო უნივერსიტეტი, სამედიცინო აკადემია, აფხაზეთის რესპუბლიკის განათლებისა და კულტურის სამინისტრო, აშშ საელჩო, ნავთობისა და გაზის კორპორაცია, გარემოს დაცვის სამინისტრო, ბუნების დაცვის სააგენტო და სხვა. მათი მხარდაჭერითა და სურვილით დეცენტრალიზებულად (ადგილზე გასვლით), ჩატარდა უანგარო დონორის აქციები და უამრავმა ადამიანმა უანგაროდ გაიღო სისხლი.
შპს “სისხლის გადასხმის საქალაქო სადგური” (სისხლის ბანკი) საქართველოში ერთ-ერთი წამყვანი სისხლის ბანკია, სადაც წარმოებს დონორული სისხლისაგან სისხლის კომპონენტების დამზადება და თბილისის კლინიკების სისხლით მომარაგება. სისხლს ძირითადად აბარებენ ფასიანი დონორები, რომელთა მოტივაცია სისხლის გაღების შემდეგ საკომპენსაციო თანხის აღებაა, რის გამოც დონორმა შეიძლება დამალოს სარისკო ქცევა ან რაიმე დაავადება, რაც საფრთხეს უქმნის სისხლის ვირუს უსაფრთხოებას.
აქედან გამომდინარე სახელმწიფო დაკვეთაა ფასიანი დონორების ეტაპობრივი ჩანაცვლება უანგარო დონორებით, რაც მოსახლეობის მიზნობრივი ჯგუფის უსაფრთხო სისხლით ხელმისაწვდომობის გარანტიაა. ჩვენი სისხლის ბანკი აქტიურად მუშაობს უანგარო დონორების მოზიდვისა და რეკრუტირების მიმართულებით. შპს ‘’სისხლის გადასხმის საქალაქო სადგურში’’ ხდება ჯანმრთელი პოპულაციიდან დონაციის ჩატარება, სისხლისა და სისხლის კომპონენტების დამზადება, აქვე ხდება დონორული სისხლის აპრობაცია, დამზადებული სისხლის კომპონენტების ხარისხის კონტროლი, შენახვა და სამკურნალო დაწესებულებების უსაფრთხო სისხლის კომპონენტებით უზრუნველყოფა 24 სთ-იან რეჟიმში.
დონორი შეიძლება გახდეს ნებისმიერი ჯანმრთელი ადამიანი 18-დან 60 წლამდე თუ თქვენი წონა 50 კგ და მეტია; არ გაქვთ გადატანილი ვირუსული ჰეპატიტი B და C; შიდსი; სიფილისი; არ ხართ დაავადებული მალაარით; არ ხართ ნარკოტიკების მომხმარებელი.
დონაციის დღეს დონორი უნდა იყოს პრაქტიკულად ჯანმრთელი. არ უნდა ჰქონდეს სიცხე, სურდო და სხვა გრიპოზული მოვლენები. სისხლის ჩაბარების დღეს უმჯობესია, დილით მსუბუქად წაიხემსოთ და მიიღოთ თბილი ჩაი. თავი უნდა შეიკავოთ თამბაქოსა და ალკოჰოლის მიღებისაგან.
სისხლის დონორობა აბსოლუტურად უსაფროთხოა ჯანმრთელობისათვის.

კონფერენცია „ტრავმა და საზოგადოება“
2013-04-15 13:00
ილიას სახელმწიფო უნივერსიტეტი, A101 აუდიტორია
ილიას სახელმწიფო უნივერსიტეტის ფსიქიკური ჯანმრთელობის რესურს ცენტრი, კავშირი „საფარი“,საქართველოს ფსიქოტრავმის საზოგადოება, საქართველოს წამების მსხვერპლთა რეაბილიტაციის ცენტრი და ფონდი გლობალური ინიციატივა ფსიქიატრიაში
გიწვევთ მონაწილეობის მისაღებად ნატალია ზაზაშვილის სახელობის კონფერენციაში „ტრავმა და საზოგადოება“. კონფერენცია ჩატარდება ილიას სახელმწიფო უნივერსიტეტში 26 (10:30-17:00) და 27 აპრილს (10:30 – 14:00).
კონფერენციის ძირითადი თემებია:
– ფსიქოტრავმა, ფსიქოთერაპიული მკურნალობა და ფსიქოსოციალური ჩარევები
– არასრულწლოვანთა ტრავმა და მათთან მუშაობის სპეციფიკა
– ფსიქოტრავმის კვლევები; მათი ზეგავლენა მტკიცებულებაზე-დაფუძნებული სერვისების განვითარებაზე
– სოციალური ტრავმა და თაობებზე ზემოქმედება
კონფერენციის პლენარული მომხსენებლები არიან ჯანა ჯავახიშვილი (საქართველო) და ბორის დროზდეკი (ნიდერლანდები). მოხსენებებს წარადგენენ საქართველოს ფსიქოტრავმის საზოგადოების წევრები და სხვა პროფესიონალები.
კონფერენციის სამუშაო ენაა ქართული და ინგლისური (27 აპრილს).

უნიკინო 19 აპრილს: ”მკვდარი პოეტების საზოგადოება”
2013-04-15 11:51
პარასკევს, 19 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება პიტერ უირის ფილმი, ”მკვდარი პოეტების საზოგადოება” (1989). მონაწილეობენ: რობინ უილიამსი, ეთან ჰოუქი, რობერტ შონ ლეონარდი, ჯოშ ჩარლზი და სხვები.

სემინარი ელემენტარულ ნაწილაკთა ფიზიკასა და კოსმოლოგიაში
2013-04-15 11:49
საქალაქო სემინარი ელემენტარულ ნაწილაკთა ფიზიკასა და კოსმოლოგიაში გაიმართება სამშაბათს, 23 აპრილს, 15:00 საათზე, ილიას სახლემწიფო უნივერსიტეტის S101 დარბაზში (ყოფილი აღმოსავლეთმცოდნეობის ინსტიტუტის შენობა).
მომხსენებელი: თინათინ კახნიაშვილი (ილიაუნი & კარნეგი მელონის უნი, აშშ) http://ppc.iliauni.edu.ge/T_K/
თემა: “პლანკის შედეგები: კოსმოსური მიკროტალღოვანი ფონი და კოსმოსური მაგნიტური ველები”

ქართული კინოს დღე
2013-04-12 12:36
15 აპრილს არის ქართული კინოს დღე. ამასთან დაკავშირებით, ხელოვნების სამენცნიერო-კვლევითი ინსტიტუტის კინო და მედია კომუნიკაციის შემსწავლელი ცენტრი აწყობს ქართული ფილმების საღამოს, რომელიც 15 აპრილს, ორშაბათს, 18:00 საათზე, ილიას სახელმწიფო უნივერსიტეტის G106 აუდიტორიაში გაიმართება.
ქართული კინოს დღის აღნიშვნა დაიწყება ილიას სახელმწიფო უნივერსიტეტის პროფესორის, კინომცოდნე ნინო მხეიძის შესავალი სიტყვით, რომლის შემდეგაც ნახავთ:
1.მიხეილ კალატოზიშვილის „ჯიმშვანთე“ (50 წუთი, 1929 წ.);
2.მიხეილ კობახიძის „ქორწილი“ (30 წუთი, 1964 წ.);
3.გიო მგელაძის „არა მეგობარო“ (25 წუთი, 1994);
დასწრება თავისუფალია

ფრანგული პოეზიის საღამო
2013-04-11 15:05
12 აპრილს, 18:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” ”ფრანკოფონიის თვე 2013”-ის და ”პოეტების გაზაფხულის” ფარგლებში, საქართველოს ფრანგული ინსტიტუტის ორგანიზებით, პოეზიის მოყვარულ ფრანკოფონთათვის გაიმართება ფრანგული პოეზიის საღამო. პოეზიის საღამოზე ქალაქ რენის თეატრალური დასი ”ქარის სახელოსნოები” ახლებურად წარმოადგენს ფრანგულ პოეზიას. საღამო იქნება ინტერაქტიული, ქართველ სტუდენტებს საშუალება ექნებათ, ჩაერთონ პერფორმანსში და გააცოცხლონ ფრანგული პოეზიის შედევრები როგორც ფრანგულ, ასევე ქართულ ენაზე.

ლიტერატურულ-მუსიკალური შეხვედრა ილიაუნიში
2013-04-11 10:30
15 აპრილს, 14:00 საათზე,ილიაუნის A-კორპუსის 101-ე აუდიტორიაში (ი.ჭავჭავაძის 32) გაიმართება შეხვედრა თანამედროვე ავსტრიელ მწერლებთან. ბოდო ჰელი და პეტერ გრუბერი წაიკითხავენ ნაწყვეტებს საკუთარი ნაწარმოებებიდან. ღონისძიებას მუსიკალურად გააფორმებს პოპულარული ავსტრიელი გიტარისტი და მომღერალი იულია მალიშნიგი.
ღონისძიება ორგანიზებულია ავსტრიის საელჩოსა და ილიას უნივერსიტეტის ავსტრიული კულტურის ცენტრის მიერ.
დასწრება თავისუფალია.

ვორკშოპი ავსტრიული კულტურის ცენტრში
2013-04-11 10:29
15 აპრილს, ორშაბათს, დილის 9 საათზე ილიაუნის H-კორპუსის 105-ე აუდიტორიაში (ქ. ჩოლოყაშვილის 3/5) გაიმართება ვორკშოპი თემაზე “შემოქმედებითი წერა”, რომელსაც წარმართავენ ცნობილი ავსტრიელი მწერლები ბოდო ჰელი და პეტერ გრუბერი. ღონისძიებაზე დასასწრებად ვეპატიჟებით გერმანული ენით დაინტერესებულ ყველა სტუდენტსა და მასწავლებელს.
ღონისძიება ორგანიზებულია ავსტრიის საელჩოსა და ილიას უნივერსიტეტის ავსტრიული კულტურის ცენტრის მიერ.

პოლიტიკურ-სამართლებრივი რეფორმაცია
2013-04-10 13:23
პარასკევს, 12 აპრილს 17:00 საათზე, ილიას სახელმწიფო უნივერსიტეტის G 106 (გ. წერეთლის 2, ყოფილი ენციკლოპედიის შენობა) აუდიტორიაში შედგება შეხვედრა თემაზე – საქართველოში მიმდინარე პოლიტიკურ-სამართლებრივი რეფორმაცია. მომხსენებელი: გედევან ფოფხაძე. საქართველოს პარლამენტის ადამიანის უფლებათა და სამოქალაქო ინტეგრაციის კომიტეტის თავჯდომარის პირველი მოადგილე.
დასწრება თავისუფალია.

საგაზაფხულო სკოლა
2013-04-10 10:38
2013 წლის 26, 27 და 28 აპრილს ილიას სახელმწიფო უნივერსიტეტის სამართლის სკოლა ატარებს სამ დღიან ტრენინგს ყაზბეგში, თემაზე – “პროკურორის დისკრეციული უფლებამოსილება”.
მომხსენებლები: ქეთევან ჩომახაშვილი, ლონდა თოლორაია და ნათია მეზვრიშვილი. საგაზაფხულო სკოლაში მონაწილეობა შეუძლიათ ილიას სახელმწიფო უნივერსიტეტის, სამართლის სკოლის III და IV კურსის სტუდენტებს. რეგისტრაცია იწარმოებს 2013 წლის 8 აპრილიდან 18 აპრილის ჩათვლით.
რეგისტრაციისათვის თქვენი CV და სამოტივაციო წერილი გამოაგზავნეთ შემდეგ მისამართზე: miriani_arishvili@iliauni.edu.ge აპლიკანტთა შერჩევა მოხდება ორ ეტაპად, ტესტირებისა და გასაუბრების გზით.
დამატებითი ინფორმაციისათვის დარეკეთ: 598 33 44 43 – მირიანი

უნიკინო 12 აპრილს: ”ბრწყინვალე გონების მუდმივი ნათება”
2013-04-08 15:11
პარასკევს, 12 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მიშელ გონდრის ფილმი, ”ბრწყინვალე გონების მუდმივი ნათება” (2004). მონაწილეობენ: ჯიმ ქერი, ქეით უინსლეტი, კირსტენ დანსტი, ელაიჯა ვუდი და სხვები.

„რუსეთთან "დალაგების" პერსპექტივები: მითი და რეალობა“
2013-04-08 11:17
10 აპრილს, ილიას სახელმწიფო უნივერსიტეტში გაიმართება დისკუსია – „რუსეთთან “დალაგების” პერსპექტივები: მითი და რეალობა“
დასაწყისი 17:00 საათზე
მისამართი: თბილისი, ილია ჭავჭავაძის გამზირი 32, ილიას სახელმწიფო უნივერსიტეტი (ა) კორპუსი, 101-ე აუდიტორია
დისკუსიის ორგანიზატორები არიან არასამთავრობო ორგანიზაციები: „მედიაline დემოკრატიისათვის” და „ჩვენი თავისუფლება.“
ეკა წამალაშვილი, გოგი ქავთარაძე, აჩიკო გულედანი (მოწვეულ სტუმრებთან ერთად) დამსწრე საზოგადოებას სადისკუსიოდ შესთავაზებენ დღევანდელი შიდაპოლიტიკური ბატალიებით გადაფარულ უმნიშვნელოვანეს თემებს.

პროექტ Telekritika.ge-ს პრეზენტაცია
2013-04-04 22:26
11 აპრილს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება პროექტ Telekritika.ge-ს პრეზენტაცია. პროექტი წარმოადგენს მედია მონიტორინგის უფასო ვებ-გვერდს, სადაც გროვდება მონაცემები ქართული ტელეკომპანიების დღის მთავარი საინფორმაციო გამოშვებებიდან. მონაცემებში შედის: სიუჟეტების გაუანალიზებელი მოკლე შინაარსები, მათი თანმიმდევრობა საინფორმაციო გამოშვებაში, ხანგრძლივობა და myvideo.ge-ს შესაბამისი ბმულები. პროექტის ავტორია ფონდი “საერთაშორისო გამჭვირვალობა – საქართველო”.
ამ პროექტის საშუალებით მომხმარებელს ექნება შესაძლებლობა, შეადაროს, თუ როგორ გაშუქდა ერთი და იგივე სიახლე სხვადასხვა არხზე და დატოვოს შეფასება კომენტარის სახით. ამ გზით Telekritika.ge ასრულებს სატელევიზიო ახალი ამბების შესახებ სადისკუსიო პლატფორმის როლს, სადაც თამაშის ელემენტების საშუალებით მომხმარებელი თავისი აქტიურობით აგროვებს ქულებს და იძენს მედიაკრიტიკოსის სხვადასხვა სტატუსებს.
ამ დროისთვის ვებ-გვერდზე 10-მდე არხის ერთი წლის დაუმუშავებელი მასალაა დაგროვილი, რაც მას მედია მონიტორინგის მნიშვნელოვან წყაროდ აქცევს. Telekritika.ge დიდი რაოდენობით რელევანტური და დაუმუშავებელი მასალის ანალიზის შესაძლებლობას იძლევა.

კარნეგის კვლევითი სასტიპენდიო პროგრამის პრეზენტაცია
2013-04-04 15:48
2013 წლის, 10 აპრილს, 14:00 საათზე, ილიას სახელმწიფო უნივერსიტეტის A101 აუდიტორიაში (ი.ჭავჭავაძის გამზ. #32) გაიმართება კარნეგის კვლევითი სასტიპენდიო პროგრამების პრეზენტაცია.
საერთაშორისო განათლების ამერიკული საბჭოები აცხადებენ კონკურსს კარნეგის კვლევით სასტიპენდიო პროგრამაზე შეერთებულ შტატებში 2013-2014 აკადემიურ წელიწადზე. ჰუმანიტარული და სოციალური მეცნიერებების მკვლევრებს, მონაწილეობის უფლების მქონე რეგიონებიდან შეუძლიათ გააკეთონ განაცხადი, ინდივიდუალური კვლევისთვის გრანტის მოსაპოვებლად ამერიკის შეერთებული შტატების უნივერსიტეტებში და ინსტიტუტებში.
კონკურსში მონაწილეობა შეუძლიათ საქართველოს უნივერსიტეტების პროფესორებს, მკვლევრებს, სამაგისტრო და სადოქტორო პროგრამების წარმატებულ სტუდენტებს, სოციალურ და ჰუმანიტარულ მეცნიერებათა წარმომადგენლებს, რომლებიც მუშაობენ თემაზე სამხრეთი კავკასია: ცხოვრება გარდამავალ პერიოდში.
განაცხადების მიღების ბოლო ვადაა: 30 აპრილი, 2013.

ქალთა საკუთრების უფლება
2013-04-03 15:05
4 აპრილს, 13:00 საათზე, ილიას სახელმწიფო უნივერსიტეტის A101 აუდიტორიაში გაიმართება შეხვედრა იძულებით გადაადგილებულ ქალთა ასოციაცია ,,თანხმობასთან”. შეხვედრა ჩატარდება კამპანიის ,,დავიცვათ ქალის საკუთრების უფლება“ ფარგლებში, რომელიც თავის მხრივ ხორციელდება რეგიონალური პროგრამის ,,ქალთა შესაძლებლობების გაძლიერება სამხრეთ კავკასიაში მშვიდობის მშენებლობისთვის” ფარგლებში, ევროკავშირის დაფინანსებით და ავსტრიის განვითარების სააგენტოს თანადაფინანსებით.
შეხვედრაზე განხილული იქნება რამდენიმე მნიშვნელოვანი საკითხი: ქორწინებისა და თანასაკუთრების რეგისტრაცია- პირობები და შედეგები; მემკვიდრეობის უფლება და მისი მიღების პირობები; სად შეიძლება მიიღოთ უფასო იურიდიული დახმარება და სხვა.
,,კანონით ქალები და კაცები საკუთრების ფლობაზე თანაბარი უფლებით სარგებლობენ, თუმცა უმეტესწილად საკუთრება კაცებზეა დარეგისტრირებული და ქალები იშვიათად აცნობიერებენ, რომ ოჯახის მამრობითი წევრების მსგავსად საკუთრების მემკვიდრეობით მიღების და ფლობის თანაბარი უფლება აქვთ”- აღნიშნავს თანხმობის ხელმძღვანელი იულია ხარაშვილი.

თანამედროვე ლიტვური კინოს საღამოები
2013-04-02 16:09
4, 5, 8 და 10 აპრილს, 18:00 საათიდან 20:00 საათამდე, წიგნის მაღაზია „ლიგამუსში“ (ჭაჭავაძის N32) გაიმართება ლიტვური კინოს დღეები, რომელსაც ლიტველი რეჟისორი და სცენარისტი – გიედრე ბიენორიუტე წარუძღვება. მისი საქართველოში ჩამობრძანება და კულტურული პროგრამის განხორციელება ილიას სახელმწიფო უნივერსიტეტის ხელოვნების სამეცნიერო-კვლევითი ინსტიტუტისა და ლიტვის თეატრის, მუსიკის, კინოსა და ტელევიზიის აკადემიის ურთიერთ თანამშრომლობის ფარგლებში განხორციელდა.
პროგრამა:
4.04.2013 – 18:00 საათი / „ლიგამუსი“
თანამედროვე ლიტვური კინოს პრეზენტაცია
1.„ბაბუა და ბებია“ (ანიმაცია, 30 წუთი, 2007 წელი);
2. აივანი“ (მხატვრული, 48 წუთი, 2008 წელი);
ორივე ფილმის სცენარის ავტორი და რეჟისორი – გიედრე ბეინორიუტე
5.04.2013 – 18:00 საათი / „ლიგამუსი“
1.„როგორ ვითამაშეთ რევოლუცია“ (დოკუმენტური, 69 წუთი, 2011 წელი, ლიტვურ-ფრანგული პროდუქცია), სცენარის ავტორი და რეჟისორი – გიედრე ჟიქიტი;
2.„მაგიის სფერო“ (დოკუმენტური, 62 წუთი, 2011 წელი), რეჟისორი და ოპერატორი – მინდაუგას სარვილა;
8.04.2013 – 18:00 საათი / „ლიგამუსი“
სამი ერთში – მოკლლემეტრაჟიანი ფილმების პროგრამა:
1. „მიზეზი“ (29 წუთი, 2011 წელი), სცენარის ავტორი და რეჟისორი – ანდრიუს ბლაზევჩიუსი;
2. „დროებით“ (28 წუთი, 2011 წელი) – რეჟისორი – ჟურატე სამულიონიტე, სცენარის ავტორი – მაია ქავთარაძე;
3. „თაფლობის თვის ბოლო დღე“ (30 წუთი, 2011 წელი), სცენარის ავტორი და რეჟისორი – როკას ელტერმანასი;
10:04.2013 – 18:00 საათი / „ლიგამუსი“
1.„გამაქრობელი ტალღები“ (სამეცნიერო მხატვრული რომანი), სცენარის ავტორი და რეჟისორი – კრისტინა ბუოზიტე და ბრუნო სამპერი.
დასწრება თავისუფალია,

დარიო ფოს შემოქმედება
2013-04-02 13:48
თეატრის ისტორია დარიო ფოს შემოქმედების კვალდაკვალ. დარიო ფოს თეატრის პოლიტიკა.ლექციების კურსი, დარიო ფოს შემოქმედების კვალდაკვალ, წარმოაჩენს თეატრისა და მსოფლიო ისტორიის იმ მნიშვნელოვან მოვლენებს, რომლებმაც გამოხმაურება ჰპოვა დარიო ფოს პოლიტიკურ თეატრში.
სემინარის ხელმძღვანელი: მარიეტა ჩიხლაძე, ფილოლოგიის მეცნიერებათა დოქტორი
ჩატარდება ოთხშაბათს, 3 აპრილს, 17:00 საათზე იტალიურის კულტურის ცენტრში
სემინარი ჩატარდება ქართულ ენაზე
მის .: ჩოლოყაშვილის 3/5, კორპუსი 3, ოთახი H 109.
ტელ. : 2 23-09-25

ფოტოხელოვნების სასწავლო კონფერენციის ფინალი
2013-04-02 10:16
3 აპრილს, ოთხშაბათს, 18:00 საათზე, ილიაუნის წიგნის მაღაზია ”ლიგამუსში” (ჭავჭავაძის #32) გაიმართება ფოტოხელოვნების სასწავლო კონფერენციის ფარგლებში ჩატარებული კონკურსის _ თავისუფალი ფოტოსესია ცხენებთან (ილიაუნის საცხენოსნო ცენტრში) _ ფინალი.
3 გამარჯვებულს გამოავლენს ჟიური გურამ წიბახაშვილი (თავმჯდომარე), ცირა ბარბაქაძე, მამუკა კიკალიშვილი, ზურაბ გურიელიძე, იასონ ბადრიძე, კახაბერ შარტავა, მიშა გიორგაძე, დათო ქორიძე.
გამარჯვებულებს დიპლომებს და პრემიას გადასცემს ილიას სახელმწიფო უნივერსიტეტის რექტორი გიგი თევზაძე.
1-ლი პრემია _ 500 ლარი
მე-2 პრემია _ 300 ლარი
მე-3 პრემია _ 200 ლარი

უნიკინო 5 აპრილს: ”ამადეუსი”
2013-04-01 17:05
პარასკევს, 5 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მილოშ ფორმანის ფილმი, ”ამადეუსი” (1984). მონაწილეობენ: ფ. მიურეი აბრაჰამი, ტომ ჰალსი, ელიზაბეთ ბერიჯი, საიმონ ქელოუ და სხვები.
თარგმანი: სალომე მატკავა
